***REGULAMENTUL CONCURSULUI***

***„Micul Gauss”, ediţia a VII-a***

 ***1 iunie 2013***

**Concursul** ***,,Micul Gauss”* este avizat şi în anul 2013 de către Inspectoratul Şcolar Judeţean Vâlcea** şi se adresează  elevilor din învăţământul primar (clasele a II-a, a III-a, a IV-a) şi gimnazial (clasele a V-a şi a VI-a).

Participanţii la concurs vor fi înscrişi de către un cadru didactic până în data de 30.05.2013, pe adresa de e-mail a şcolii scoala\_bunesti@yahoo.com sau la telefonul şcolii 0250774540, în limita a 250 de locuri. Menţionăm că fiecare cadru didactic poate înscrie **cel mult 3 elevi.** Cadrele didactice sunt rugate să completeze şi numărul de telefon pentru a putea fi contactate în vederea stabilirii comisiilor de supraveghere şi evaluare.

**Nu se percepe taxă de înscriere la concurs.**

Concursul începe la ora 9,00, elevii vor fi prezenţi în sală cu cel puţin 15 minute înainte de începerea concursului.

Elevii câştigători vor fi premiaţi cu diplome şi diferite materiale sportive şi rechizite şcolare. Fiecare elev înscris în concurs va primi o diplomă de participare. Cadrele didactice însoţitoare vor beneficia de adeverinţe necesare pentru completarea dosarului personal, iar cei care vor fi supraveghetori şi evaluatori vor primi adeverinţe de supraveghetor şi evaluator.

Rezultatele vor fi afişate pe site-ul **dir\_vl@yahoogroups.com**şila şcoala organizatoare.

Eventualele contestaţii se vor depune până în data de 3.06.2013, ora 12,00. Soluţionarea acestora va avea loc până în data 4.06.2013, ora 13,00, când vor fi afişate şi rezultatele finale.

Juriul va fi format din reprezentanţi ai Inspectoratului Judeţean Vâlcea şi cadre didactice de specialitate.

Participarea la concurs presupune acordul cu cele menţionate mai sus.

 Director, Promotorul concursului,

Prof. Geornoiu Daniela Prof. înv. primar Petrescu Gheorghe